**איפכא מסתברא**

לא להפקעה במירון

כן לאיחוד כחות החרום וריסונם.

כולנו שמענו על האסון במירון, האסון בקרלין אך קצת שכחו מדברים אחרים, על האסון במסעדה בצפת. ולמה אני מזכיר את האסון במסעדה? משתי סיבות, הראשונה היא כדי לומר שחשוב לשפוט את המציאות בריאה לוגית, מהלך אחרי מהלך ולא רק ע"פ השיח התקשורתי. הסיבה השניה היא בעצם מה שקושר בין הגורמים לאסונות. וזהו ענין היחס כלפי נהלים, חוקים ובעלי סמכויות.

במאמר זה אני מנסה לתת זוית שונה על הצורה שבה הציבור בישראל (או חלקו) רואה את הציבור החרדי. (אני לא בא לענות תשובות לאנשי התקשורת המדברים על הציבור החרדי באותה הצורה שגדולי האנטישמים דיברו ומדברים על היהודים. אני מדבר על הציבור הכללי, זה שיכול להיות גם ביקורתי לפעמים כלפי התקשורת אך עדיין לא מכירים מספיק את הציבור החרדי או שלא טרחו להתבונן ועדין מושפעים במידה כזו או אחרת מהתקשורת. אני מדבר על שיח המדובר בעם ולא זה השָׁפוּת של התקשורת, אלא שאר הציבור ואפילו אלו היודעים לתקוף אותה בנושאים מסוימים (כל ציבור בנושאים החשובים לו, גיוס, א"י השלימה, וכו;) אך בכל זאת לא ביקרתיים מספיק כלפיה בדברים אחרים.[[1]](#footnote-1)

כפי שאני רואה ואחרים רואים, שיש שיח שכביכול "מידבר" ולא נראת השפעת התקשורת (לטענתי כן בהשפעתה) או השפעת יחידים על הציבור. לכן הרי שיש לשיח זה חשיבות רבה וחשוב לענות לו. (אני מדבר גם על אנשים מחב"ד והחרד"לים, "עמך" ואחרים. (אלו השיכים לציבור החרדי או קרובים אליו אך פתוחים יותר לכללי ומובדלים מעט מחלקו הסגור. איך הציבור שאינו כ"כ מתפתה להסתת התקשורת, איך ציבור זה רואה את הציבור החרדי הסגור.

**טרם אמנה את מי שלדעתי אשם באסון מירון, ואנמק זאת בפירוט ובבהירות. אגן על הציבור החרדי מהטענות המדוברות בקרב אלה שצינתי ושאכן ראוי לענות להם ו"יש מי שיקשיב".[[2]](#footnote-2)**

בקשר למה שכתבתי בפתיחה אני רוצה לכתוב על יחס הציבור החרדי לבעלי סמכויות. טענה אחת אומרת שהציבור החרדי מתנגד לכל בעל סמכות וזה מה שגורם לזלזל בהנחיות קורונה, חוקי תנועה וכו; ומה שגרם לאסון במירון בו היתה לכאורה מציאות של "איש הישר בעיניו יעשה".

אז באתי להשיב לשתי טענות. א. האם ההתנגדות כה מסוכנת. ב. האם באמת הציבור החרדי מתנגד לבעל סמכות ואכן ציבור זה מורגל בחוסר אחריות.

תחילה אומר את דעתי ש**התנגדות איננה בעיה גדולה** כפי שחושבים משום שהיא **קטנה לעומת התעלמות[[3]](#footnote-3).** באסון שהיה במסעדה, הסיפור היה כך: בחורה אלרגית לחלב, אכלה במסעדה בשרית, קצפת חלבית. מה גרם לכך??? עובד במסעדה ראה שנגמרה ההספקה והלך לקנות בחנות סמוכה בניגוד לנוהל (של השגחת הכשרות)[[4]](#footnote-4). **אכן "בניגוד לנוהל"?** **אני לא חושב שמעשה כזה קורה מתוך** **התנגדות אקטיבית** וביקורת **כלפי הנוהל**, **יותר נראה שהוא לא כ"כ חשב על הנוהל,** "**לא ראה אותו", זוהי התעלמות והיא אכן מסוכנת.**

מה שאני מנסה להבהיר הוא שאסון זה לדוגמא לא התרחש בגלל אנטי לחוק... לא הפגנות נגד השלטון וכחות החרום הוא שגרם לאסונות אלו.

גם זו (התעלמות) קימת אמנם בציבור החרדי, וגם בכללי, קראתי תחקיר על השאלה **מדוע נהגים צעירים** **מעורבים יותר בתאונות,** בין הגורמים נמנו: **אדרנלין** הגורם לצעיר לנהוג במהירות, **לחץ חברתי** להראות יכולות ועוד; **איפה החוק נכנס פה?! כנראה שהוא לא ממש נכנס. וגם לא התנגדות אליו ובטח שלא עקרונית ואידיאלית.**

באותו נושא אני מדבר על שני ענינים, א. להרחיב את המושג של חוסר ציות, הוא לא קים רק בציבור החרדי. ב. לדבר ספיציפית על הנושא של יחס החרדים **לחוקי התנועה** ודוקא זה נושא מורכב שארחיב עליו במקום אחר.

נהג צעיר, איפה יוכל לשכור רכב? בת"א? בהרצליה? בסביון? לא, בבני ברק מצויות חברות השכרה המאפשרות את זה. בקרית ספר ובבית שמש וכו; למרות שבחורי ישיבה לא כ"כ עושים רשיון, עדיין על חרדים (צעירים שחלקם חריגים בישיבתם או שיצאו ממנה (זהו גם חוסר מסגרת)) סומכים יותר בכביש.[[5]](#footnote-5) **בציבור הכללי צעירים נוהגים בשכרות ובפרעות,** בציבור החרדי פחות. נקודה. סימן קריאה. **תפסיקו לדבר שחרדים הם חסרי אחריות עקב חוסר מחויבות!. נקודה.**

וביתר פירוט: **"תפסיקו לבלבל את המח!"** בכל ציבור מסמסים בנהיגה [[6]](#footnote-6)למרות הסיכון, **בישובים וקיבוצים נוסעים בלי חגורה** כי אין שוטרים, ולא מרגישים מחויבות[[7]](#footnote-7), **מטיילים עושים אטרקציות מסוכנות** ללא התחשבות בתקן ובאסונות קודמים (כניסה למים בלי מציל, סנפלינג מאולתר וכו;), בכל מקום יש חנויות, נהגי מוניות וכו; עובדים בשחור[[8]](#footnote-8), **תאונות דרכים באשמת נהגים קורות בכל מקום. אף אחד באמת אינו מצית לחוק כמו חיל!.** תפסיקו להגיד שבגלל שהחרדים לא משלמים מס הם לא מחויבים לחוק!, א' העלמות מס יש בכל מקום רק שבציבור החרדי פחות פוחדים מהלשנות. (ובמילים פשוטות, אמון גדול יותר) ב' אני ראיתי את האנשים הכי "מחויבים לחוק" ששמרו על הנחיות הקורונה כמו חילים וגם הם מסמסים בנהיגה תוך סיכון שלהם ואחרים, וכן להיפך ובכל נושא.

**כשיש זלזול קורים אסונות**, התנגדות אקטיבית לדעתי, פירושה ביקורתיות כלשהי שדוקא מכירה בסמכות של המבוקר. כפי שהזכרתי קודם, נהגים המסכנים חיים (שלהם ואחרים) זה לא בגלל ביקורתיות והתנגדות לשלטון, אלא עכב התעלמות **ממנו. אמבולנס מצפצף לרכבים ואלה אינם נותנים לו זכות קדימה. נהג המביט ביושב לצדו ומקרה כזה ראיתי לפני מעבר חציה בעקומה.** וכל אלו ראיתי בציבור הכללי. מה מניע את כל אלו? לדעתי אדישות והתעלמות...

לסיכומו של ענין, **אין צורך בהפגנה כלפי השלטון בשביל לשים פס על חוקים והנחיות.** אך האם ענין זה רלונטי בכלל לאסון מירון? דוקא נראה לי שלא. ולמרות זאת אני משיב על טענות אלו כדי להגן על הציבור החרדי מפני ההסתה ומפני טעויות נפוצות. וכאן אני נותן תשובה גם לרבנים שלמדתי מהם תורה ואני הרבה יותר ממעריך אותם.

האם בכל זאת יש חוסר מחויבות בציבור החרדי **למשטרה** יותר מבכללי? מסתבר שכן.

אי אמון בציבור הכללי ובמיוחד "לו זכתה ביושר". ואם עד עתה הגנתי על הציבור החרדי, להלן אמנה את פשעי המשטרה שאכן גרמו לאי אמון גדול יותר מהרגיל ואכן לחוסר מחויבות. לא כי "החרדים זורקים זבל על שוטרים" אלא כי שוטרים שפכו בואש בחתונה בזמן הקורונה. כי השוטרים עשו ליל הבדולח בבני ברק ועוד מאורעות מסוג זה שאמנה להלן. כששוטרים (אם ראויים לשם הזה) תקפו ילד אוטיסט בבני ברק והמשטרה מגנה עליהם. פרשת יוסלה פליישמן[[9]](#footnote-9). (למה המפכ"ל עדיין בתפקידו, למה השוטרים לא בכלא.). ועוד מיני רבים[[10]](#footnote-10).

**וכאן אני מאשים את אותם אישי ציבור וכן את שאר האנשים התוקפים את הציבור החרדי ומתעלמים מפרשיות אלו!** אך יש עוד מה להאריך ולא כאן.

מי אשם באסון מירון? המשטרה! וזאת מארבע סיבות שאמנה כאן.

1. ההתנהלות ברגעי האירוע ולפניו.
2. חוסר תאום עם הכחות האחרים, בזמן האסון ובאופן כללי[[11]](#footnote-11) חוסר הנחיות לשוטרים במתחם.
3. אי אמון בציבור הכללי והחרדי גם יחד "לו זכתה ביושר".
4. האוירה הבריונית והגזענית הקימת במשטרה, וחיפויה על עצמה ועל כל שוטר בודד (למשל ע"י ניתוק המצלמות שלו ברשותה מתחם הרשב"י). אוירה הנמצאת החל מהשוטר הזוטר ולעתים עד המפכ"ל[[12]](#footnote-12).

לגבי הראשון. אביא את מי שדיבר על כך בקצרה ובחדות.

עדי ראיה סיפרו איך שוטרים במקום להגיש סיוע התחילו לצלם, אם אתם שואלים אותי זהו פשע שמי שמטיח אותו או מגן על המטיח או מגן על המגן וכו; עד לדרגת המפכ"ל, השר לביטחון פנים וראש הממשלה. הרי שעליהם לפחות להתפטר.

לגבי השני, עוד לפני ל"ג בעומר המשטרה מנעה הדלקות נוספות שבדיעבד התברר שיכולו ליצור חלוקת עומס במתחם, מישהו חשב על זה?

דבר נוסף לגבי רגעי האסון. בא נגיד שהמשטרה אכן רצתה לפזר את הארוע, כחות איחוד הצלה כבר חילקו מים כדי להציל את האנשים והמשטרה עוד בשלה. שזה אומר, או שלא ידעה, (חוסר תאום עם הכחות האחרים.) או שלא היה להם דרך לעשות זאת. המשטרה יכלה גם לפתוח את שער הכניסה עבור יציאה אבל לא עשתה זאת. (כי לטענתם אלו הפקודות, יש שער כניסה ושער יציאה. לא היה מי שיורה אחרת או שישים לב למצב מתוך המשטרה, למרות שלאיחוד הצלה כבר היה ברור מה המצב.). לא היה תאום עם הכחות האחרים ואין זה קשור לריבוי ההקדשות. בדיוק כמו שכחות חרום יודעים להתנהל בזמן שריפה למרות שהיא על פני בעלות שונה של אנשים. היה לה תנועה חופשית בהר והיה לה מידע (אמור להיות) ממצלמות, כולל אמצעי חשוב שהוא שליטה על מערכו ההגברה ועוד. אם היה חסר משהו הרי שהיה אצל הכחות האחרים וזה המחדל! היה בידי המשטרה כח עצום והיא לא עשתה בו שימוש, אז למה לתת לה כח גדול יותר וכביכול לסלק את כל מחזיקי המקום כדי לשלוט בשטח??? למישהו יש תשובה לכך?

(בל נשכח שבשנים הקודמות השליטה היתה בידי חברת אבטחה פרטית, אז אסון כזה לא ארע, ותסלחו לי על ההשוואה לשנה הקודמת, בא צערים חרדים הפרו את ההנחיות ובשלב מסוים השתלטו על המקום בעצמם, אסון לא נגרם...)

בראיון לקו הסקופים של מנכ"ל קבר הבבא סאלי (שהוא דוקא תומך בהפקעה). הוא דיבר על שליטת המשטרה במתחם (הבבא סאלי) וכמה שיש לה מילה אחרונה בכל נושא. הטענה שדיברתי עליה 'יחס החרדים לבעלי סמכויות' קשורה רק קצת לארוע זה. אפשר לומר שהעובדה שאישרו את הארוע על מרכיביו השונים, זה משום שהבינו שא"א שלא לאשר גם אם זה מסוכן[[13]](#footnote-13), את טענה זו, הוא הפריך בראיון ודיבר על כמה המשטרה נותנת את המילה האחרונה בכל דבר אחר. וכמובן שגם זה לא אמור למנוע מהמשטרה להציל את המצב כפי שכתב מני גרא. בין היתר הוא אמר בראיון "אם שוטר מחליט, הוא לא נותן לי לעבור למרות שאני מנכ"ל המקום". דוקא בזה אני מדבר על חוסר תאום.

כמה גופים באותו מקום מתנהלים כל אחד לבדו? זה מסוכן. מה אם זה ששוטרים נכנסו לקפסולה של ישיבה ו"אכפו שם את ההנחיות"[[14]](#footnote-14)? אגב, גם בבלפור שוטר נתן קנס על אי שמירת מרחק לקבוצה שהוגדרה כקפסולה[[15]](#footnote-15). ששוטר נכנס לחדר פרטי בבי"ח כדי לצלם מישהו בלי מסכה? בכל ארועים אלו, השוטרים נתנו תשובה של חוסר הבנה וידע (של חוק, נוהל), כמו "אני לא יודע מה זה קפסולה" אז בארועים קטנים זה נגמר יחסית בסדר, אבל כדי למנוע אסונות אלו ואחרים יש לאחד את הכחות **לגוף המנהל את כולם ולמוקד חרום אחד ולהעמיד בו מומחים ולא פקידים** שמקבלים שכר מינימום. שיהיו מפקדים שיוכלו לנהל ארוע בשיתוף עם כל הכחות.כפי שדובר לאחר חטיפת שלושת הנערים וכפי שקים ברוב מדינות העולם. לדעתי בארועי ל"ג בעומר במירון, יש להביא חברת מאבטחים וסדרנים למקום שיוכלו גם לתת מענה ויהיו נתונים לביקורת הציבור, כך שיבחרו על פי מכרז והם יפעלו בצורה שתעזור להם להיבחר שוב. בניגוד למשטרה שלא כ"כ חשופה לביקורת (וכפי שכתב מני גרא) ואפילו מח"ש היא זרוע שלה עצמה וארחיב על כך להלן ,בקשר לגורם השלישי.

לגבי השלישי: כפי שכתבתי, גם הטענות עליהן עניתי לא ממש קשורות לאותו ארוע נקודתי. אך בכל זאת זה דבר חשוב לענות עליו ויש לו איזשהו קשר מזערי. בעולם אומרים את המשפט הבא "איך עד עכשיו לא קרה אסון? נס!" אז זהו נס שעד עתה המשטרה הצליחה לעשות סדר למרות אי האמון שקנתה לעצמה ביושר. בא נגיד שסולחים למשטרה על כל העבר ועכשיו היא חפצה בטובת הציבור, להתנהל שוב עם אותו ציבור מבלי שיגיע פיצוץ, זה אכן נס!!!

אולם יש אכן בעיה בה אני ביקורתי כלפי הציבור החרדי אך יש להבדיל בינה לבין כל הטענות המונתקות שהפרכתי קודם. ושהן מגיעות מראיה סלקטיבית, ששמה את כל אלימות ושחיתות המשטרה בצד ורואה בציבור החרדי את חסרונותיו בצורה מוגזמת.

אכן יש שיטענו שהציבור לא מספיק פינה את הדרך לכחות ההצלה. אך זה לדעתי קשור הן לאי אמון במשטרה והן **לחוסר התמצאות של הציבור החרדי בדרכים**, זה נושא שאני יכול לכתוב עליו מאמר נוסף. כששוטר אומר לקבוצה של בנות "זוזו מהכביש, ידרסו אתכן", הן לא זזות לצד, משום שאינן רואות מדרכה. זהו אכן **חוסר מודעות ציבורית שקשור בחוסר חשיפה לנהיגה** שגורם לפגיעה בחיי אדם בסוף. אכן בבני ברק רואים ילדים משחקים בכביש ומצד שני, ילד בן 12 שמבקש ממבוגר לחצות עמו את הכביש. אומרים להם לשמור על החוקים אבל לא מקימים את חובת האב "ללמד את בנו לשוט בנהר", מצטרף לכך שנשים ובחורי ישיבה לא לומדים נהיגה. ומנגד כפי שכתבתי בהתחלה, צעירים חרדים נוהגים יותר באחריות מאחרים. **יש מה לתקן אבל אין זה חוסר אחריות אלא חוסר מודעות.**

(אם הזכרנו את חוסר ההתמצאות בדרכים, רק כדי להבהיר ולחדד את הנקודה, אפשר לראות גם במירון, גם באוטובוסים ובהתקהלויות, איך גברים נצמדים אחד לשני כדי ח"ו לא לגעת באשה ואיך לעומתם הנשים מתנהגות כרגיל. זוהי בעיה של נשים בהתמצאות מרחבית, וזוהי גם בעיה ציבורית שבגללה, צפצוף של אמבולנס לא אומר יותר מצפצוף של ציפור, (לצעירנו) אך כפי שכתבתי בהתחלה. בציבור הכללי גם לא נותנים תמיד זכות קדימה לאמבולנס, ואני מתכון לנהגים. ואי אפשר לומר שלא מחנכים לצניעות בציבור החרדי, לכן אני אומר שמצב זה, הן בהתקהלויות והן במפגש עם כחות חרות, **אינו בעיה רחבה ועמוקה,** לא של חוסר חינוך לאחריות ולא של חוסר חינוך לצניעות, **אלא חוסר מודעות שיש לפתור אותו באמצעות... מודעות.**

ומילת סיום: יש חובה ללמד זכות, בודאי על ציבור יראי ה'. אך אי אפשר לא להיות ביקורתי ולתת אמון לגוף הכי מושחת במדינה!

האם על המשטרה והמדינה אתם רוצים לסמוך שוב? מי שלא הצליח בתפקידו, (ובשליטה הלא מועטה שהיתה לו) אתם רוצים להפקיד בידיו שוב את ההר כאחראי הבלעדי (שלצורך כך מפנים כל בעלות חלקית אחרת)?!

**אומרים, לא להפקעה במירון!!! כן לאיחוד כחות החרום וריסונם.**

1. יש כאן צורת חשיבה ילדותית ושטחית, כשציבור מסוים נפגע מהתקשורת, אז מתוכו יצא מי שיודע לחשוף את השקרים ולצעוק וכו; הוא מצפה מציבורים אחרים הקרובים אליו להסכים עמו. אך לא בא להגנת האחרים ובשאר הדברים יתן בה את אמונו, יחזור אחרי מילותיה ולעתים יכול להיות ממש שפות שלה... [↑](#footnote-ref-1)
2. וזאת אע"פ שבין אם טענות אלו נכונות ובין אם לא, הרי שהמשטרה האשמה המרכזית באסון כפי שאכתוב להלן. [↑](#footnote-ref-2)
3. סיבה מדוע בעיני העם התנגדות נתפסת כמסוכנת לעומת התעלמות, לדעתי מכיון שהראשונה מוחשית יותר ונתפסת כדבר שאפשר "לגעת בו" ולדון בו. (כמו שבכיתה בבית ספר, קל יותר לשים לב לתלמיד המתחצף והממריד כלפי הצוות מאשר לזה המתעלם ושתפקודו נמוך.). כפי שאסביר להלן, קל יותר להצביע על העלמת המס בחברה החרדית לעומת "החוק שלא נכנס" לסיבת הנהיגה הפרועה של נהגים צעירים העולה בחיי אדם. [↑](#footnote-ref-3)
4. סיפור דומה, ארע שוב במסעדה אחרת. את תחילת המאמר כתבתי ממש לאחר ל"ג בעומר, צדקתי כשאמרתי שההתעלמות והאדישות מסוכנות. [↑](#footnote-ref-4)
5. והכונה במילה "סומכים" היא שחברות ההשכרה או הביטוח (שמתבססות על נתונים סטטיסטים) סומכות עליהם הם לא נותנים (מסכנים) כסף בחינם. וזה נכון אפילו על נהגים מגיל 17 שזה גיל של ישיבה, כלומר בחורים שחריגים בישיבתם או נשרו ממנה, שאלו לכאורה הכי מחוסרי מסגרת, עדיין נתפסים כאחראיים יותר לעומת צערים בציבור הכללי. [↑](#footnote-ref-5)
6. לכל מי שקורא מילים אלו ומקל בזה ראש, הוא עצמו מסמס בנהיגה, אומר שני דברים. א. תקרא נתונים סטטיסטים על כמה אחוזים מתאונות הדרכים נגרמות מכך. ב. אם בכל זאת אתה בוחר בדרך האסורה ע"פ החוק, אל תאשים אחרים באי ציות לחוק ובזלזול בחיי אדם. ובשפה פשוטה, **מי שמדבר כך על החרדים או על אחרים ממנו והוא בעצמו נוהג כך אז מה ערך במילתו?!**

   7 שוטרים בד"כ מגיעים לפשעים גדולים ועל הדרך אוכפים עבירות קלות. כשאין צורך בראשונים, הם נעדרים (יחסית) ומאפשרים חופש כלשהו. בתוך קיבוצים, מצב זה מאפשר לרכב על אופנוע בלי קסדה ובציבור החרדי לקניה בשחור. זוהי השלוה והביטחון בשכונות החרדיות (העניות, ויוצאות דופן לעומת האחרות (בארץ ובעולם) ששם שכונת עוני =שכונת פשע. הבנתם? תלמדו להעריך ולא לקנא ולהוציא שם רע! [↑](#footnote-ref-6)
7. [↑](#footnote-ref-7)
8. אני אישית קניתי ערימת ספרים מהוצאה מוכרת, מדפוס בבית פרטי באחת הערים הצפונבוניות ביותר, לא קיבלתי חשבונית. [↑](#footnote-ref-8)
9. אם נשוה את פרשה זו לפרשת הכאתו של בן לעדה האתיופית בידי שוטר ואת התגובות לכך (הפגנות המוניות ואלימות במיחוד), להאשים את הציבור החרדי בטענות הנ"ל מופרכות מהיסוד. [↑](#footnote-ref-9)
10. ולמי שלא זוכר את פרשיות אלו, (האם מי שחסר לו ידע על ציבור יכול לומר עליו מילה?!) כדאי שיתענין יותר באחיו ולא רק יאשים אותם ברוח התקשורת. [↑](#footnote-ref-10)
11. לכך מצטרף חוסר התאום עם כחות אחרים ומשרדי ממשלה בענין תקנות הקורונה ובפרט בצה"ל. דוגמה אחת הינה אי סנכרון על דיווחי בידוד או יציאה ממנו בין הגופים. היו שקיבלו קנס על הפרת בידוד זמן רב אחרי שיצאו בהנחית משרד הבריאות. היו גם חולים במלוניות שקיבלו הודעת אזהרה לקנס אם לא ידווחו על בידוד. כששאלו את נחמן אש אם היה ערך לחובת המסכות בשטח פתוח (כתגובה לאמרתו, "כיום אין להן ערך" בזמן ביטול חובה זו.). הוא ענה "לא רצינו לבלבל את הציבור". בשם משפט זה:

    הגיעו לחיכוכים רבים מיותרים בין שוטרים לאזרחים. (לגבי הורדת האמון, גם אם זה היה נדרש זו היתה התוצאה.).

    אף ביום כיפור, בצום ובחום, (בשטח פתוח) לא הקלו על המסכות. (לשם השוואה, בבחינות במוסדות לימוד שונים שנערכו בחללים סגורים וממוזגים, התירו להוריד מסכות.).

    בצה"ל:

    כפו על חילים גם באימונים קשים ובשטח פתוח לעטות מסכה.

    בצה"ל (בניגוד להנחיות משרד הביאות) כל מחלים לאחר 3 חודשים נחשב כלא מחלים לכל דבר, בין היתר:

    נכנס לבידוד בעכבות חשיפה לחולה.

    בניגוד לחיסון שמשרד הבריאות קבע לתת למחלימים (מנה אחת) בשלב מאוחר, בצה"ל נוהל זה נכנס הרבה קודם, אך בשתי מנות. (זהו לא מחדל?!).

    באותו הקשר יש לצין את הדו"ח שניתן כהמלצה לסגר בפורים, המנותק לחלוטין וכתוב שכביכול נוהגים לשתות לשכרה בזמן קריאת המגילה. לאחר דו"ח כזה, איני מבין "איך דובר המשטרה יכול להוציא את האף שלו"... [↑](#footnote-ref-11)
12. דוגמא לכך היא התבטאותו של רוני אלשיך, מפכ"ל המשטרה לשעבר "בכל מדינות העולם **ללא יוצא מן הכלל**, מיעוטים מעורבים בפשיעה יותר מאחרים... ולכן אך טבעי ששוטר יחשוד יותר באדם המשתייך למיעוט" השוטרים כנראה "הרחיבו את המושג" "לחשוד". מלבד זאת **שאמרתו אינה נכונה, יש יוצא מן הכלל,** כך הוא הציבור החרדי אף בפשעים קלים של עבירות תנועה ועד לעבירות חמורות. הציבור החרדי מהווה פחות מאחוז בבתי הכלא! וראה הערה 9

    ברור לכל שההסתה התקשורתית והאווירה במשטרה, מאפשרים להתיחס לחרדים כלזבובים וזאת הסיבה לכך שבזמן שילדים ואנשים נלחמים על חייהם, חלק מהשוטרים צילמו את המתרחש או עמדו מנגד. [↑](#footnote-ref-12)
13. אני שואל גם מה חושבים אלו הטוענים טענה כזאת? שאם יש קבוצה שהחוק לא מענין אותה מבקשים לעשות ארוע, אז זה יאושר ע"י המשטרה בלי התחשבות בנוהלים ובבטיחות? אם לצורך הענין, אדם מודיע למשטרה שהוא מעונין לארגן ארוע וההנחיות לא מענינות אותי, המשטרה אמורה לתת אישור?! נכון שדובר על כך שהמשטרה ביקשה שזמן ההדלקה יהיה מקביל להדלקות אחרות בשביל חלוקת עומס. אך ראשית בל נשכח את ההדלקות שלא אושרו ע"י המשטרה והיו יכולות לחלק את העומס הזה. אם כך, אפשר לכל היותר להאשים את הציבור החרדי באי קבלת המלצות (...) ואת המשטרה באי מסירת הנחיות. [↑](#footnote-ref-13)
14. <http://p8503-170-19772.s170.upress.link/news/603894> [↑](#footnote-ref-14)
15. <https://www.haaretz.co.il/news/protest2020/1.9189228> [↑](#footnote-ref-15)